Author: Swaziland Breast Cancer Network

UNGAWUHIOLA KUPHI
UMDLAVUZA WEMABELE
Inhlangano lelwa nemdlavuza wemabele
inemintfolamphilo yamahhala njalo ngeliviki, lapho ungatfola kupopolwa bochwephesha
kutemphilo, bayatfolakala kunati tindzawo
letilandzelako:
Lesibili 9am – 1pm ku
Maspala waka Manzini
Lesine 9am – 1pm ku Room 4
Mbabane Government Hospital
Uma kukhona lokusolakalako dokotela
angakubonisa kutsi:
Upopole ingati
Uye ku x-ray
Nobe kutsatfwe lutfo ebeleni
Khumbula kutsi tigadla tonkhe atisho kutsi unemdlavuza kodvwa nakukhona lokusolako, hamba uyohlolwa ngu dokotela.
TINDLELA TEKWELAPHA MDLAVUZA WEMABELE
Umdlavuza wemabele ungelashwa
ngetindela letehlukene:
Ungaya etiyetha ukhiphe sigadla nobe libele lisuswe lonkhe.
Ungelashwa ngenhlanganisela yemitsi lengena nge drip.
Ungashiswa mdlavuza ngagesi (radiotherapy)
Inhlangano yaka Breast Cancer inabo beluleki, labafundzisiwe nalabake baba naso sifo samdlavuza kukubambisa
nangabe utfolakala unawo.

The Swaziland Breast Cancer Network (SBCN) ihlose:
Kwenyusa lizinga lelwati nga mdlavuza wemabele, njengoba lesifo siyandza lakaNgwane.
Kukhutsata bantfu kutsi batihlole bona emabele kute basheshe bati uma banamdlavuza belashwe futsi.
Kukhokhela labo laba nemdlavuza wemabele.
Kusebentisana nebetemphilo kute bantfu batfole kwelashwa ngetindleko letiphansi.
Kucoca timali kute umsebenti wenhlangano uchubeke.
Kwenta luphenyo nga mdlavuza wemabele.

Swaziland Breast Cancer Network (SBCN)

Uma ufuna kwati kabanti:
Shayela nati tinombolo 404 9270 / 551 4476
Fax 551 4476
Noma Ubhalele
A712 Swazi Plaza, Mbabane
Email: sbcn@realnet.co.sz
www.swazilandbreastcancer.org

Imphilo Yelibele:
Linakekele
Kumcoka kutsi usheshe wati uma unamdlavuza wemabele

YINI MDLAVUZA WEMABELE?

Kukhula kwetinyama ngalokungesiko emabeleni akho. Kubinakele kutsi
mdlavuza uyakhula lapha ka Ngwane. Uhlasela kakhulu bomake labangetulu kweminyaka lengu 40 — kepha
nalabangaphansi
kwa lengu 30, bayatfolakala
banawo lomdlavuza.
Mdlavuza wemabele uyelapheka nangabe usheshe wabambeka.

NGINGENTA NJANI
KWEHLISA EMATFUBA EKUBA NAMDLAVUZA?

TINDLELA LONGATIHLOLA
/ POPOLA NGAYO

Sigaba 1: Uma Ugeza

Phakamisa sandla sakho sinye usibeke phansi
Kwenhloko. Sebentisa iminwe yakho uhambise
indingilizi kuva tigadla ebeleni. Cala kusukela engonweni kuya phansi kwelikhwapha. Shintjanisa tandla upopole lelinye libele.

Sigaba 2: Esibukweni

Tibuke esibukweni
phakamisa imikhono.
Buka lokuntjintjile
esikhumbeni sakho,
engonweni noma
bukhulu
nekuma kwemabele
akho.

Sigaba 3: Ulele Phansi

Lala phansi ucamele etikwemkhono. Lesi lesinye sandla sipopole libele. Sebentisa iminwe yakho kupopola, ungene
naphansi kwelikhwapha Njengaku Sigaba 1.
Shintja tandla utipopole lelinye libele.

1. Tihlole emabele akho njalo ngenyanga.
2. Yani emtfolamphilo uyopopola kanye ngemnyaka nobe kunini nakukhona lokusolako.
3. Shukumisa umtimba wakho ngekuhamba kugijima nobe uye ejimini katsatfu ngeliviki.
4. Dlani kudla lokute emafutsa lamanyenti.
5. Gcina sisindvo semtimba wakho silingene.
6. Ungabhemi lugwayi.
Kutalwa emndenini lonemlandvo wemdlavuza
wemabele kukubeka ezingeni lelisetula kutsi ube nawo

LETINYE TINDLELA
TEKWEHLISA EMATFUBA
AMDLAVUZA

Emabele ayashintja ngalesinye sikhatsi kube
kungasho kutsi una mdlavuza njenganati tikhatsi:
Uma utakuya esikhatsini
Uma utetfwele
Uma sisindvo sakho semtimba senyuka, noma sehla
Uma ungasayi esikhatsini
Letimphawu leti landzelako tingasho ingoti
Sifaca ebeleni
Kushintja kwelibala nesisindvo
Kucina kwesikhumba
Kushintja kwetingono
Kuphuma kwengati
Sigadla longasati ebeleni noma phansi kwelikhwapha
.

TIMPHAWU TAMDLAVUZA
WEMABELE

Kumcoka kutsi usheshe wati uma unamdlavuza wemabele
Ngekutihlola emabele akho njalo ngenyanga utawati emabele akho, kuma kwawo, bukhulu nekuweva kutsi anjani.
Linengi letigadla letitfolakala ebeleni atisiwo tamdlavuza, kodvwa uma
kukhona lositfolako phutfuma
esibhedlela masinyane.
Ungawahlola nini emabele akho
Wonkhe umuntfu wesifazane kumele atihlole emabele akhe njalo ngenyanga emvakweliviki aye esikhatsini.
Nangabe awusayi esikhatsini khetsa lilanga linye njalo ngenyanga.